**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ RAJONO SAVIVALDYBĖS MERO PAVADUOTOJO SKYRIMO**

2021 m. liepos 13 d. Nr. 34-862

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 3 punktu, 19 straipsnio 1 dalimi, Lietuvos Respublikos valstybės politikų ir valstybės pareigūnų darbo apmokėjimo įstatymo 3 straipsnio 1 dalimi ir 5 straipsniu bei atsižvelgdama į Lazdijų rajono savivaldybės mero 2021 m. liepos 13 d. potvarkį Nr. 8P-90 „Dėl Valdo Petro Mikelionio skyrimo Lazdijų rajono savivaldybės mero pavaduotoju“ bei Lazdijų rajono savivaldybės mero pavaduotojo skyrimo balsų skaičiavimo komisijos 2021 m. liepos 20 d. protokolą Nr. , Lazdijų rajono savivaldybės taryba nusprendžia:

1. Skirti tarybos narį Valdą Petrą Mikelionį Lazdijų rajono savivaldybės mero pavaduotoju nuo 2021 m. liepos 26 d.

2. Nustatyti Valdui Petrui Mikelioniui, Lazdijų rajono savivaldybės mero pavaduotojui, šį darbo užmokestį:

1.1. pareiginės algos koeficientą – 15,3 (pareiginės algos baziniais dydžiais);

1.2. 18 procentų pareiginės algos priedą už tarnybos Lietuvos valstybei stažą.

3. Nurodyti, kad:

2.1. nuo 2022 m. vasario 27 d. priedas už tarnybos Lietuvos valstybei stažą skaičiuojamas pridedant po 1 procentą pareiginės algos už kiekvienus tarnybos Lietuvos valstybei metus;

3.2. šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

**LAZDIJŲ RAJONO SAVIVALDYBĖS TARYBOS SPRENDIMO**

„**DĖL LAZDIJŲ RAJONO SAVIVALDYBĖS MERO PAVADUOTOJO SKYRIMO“**

# PROJEKTO

**AIŠKINAMASIS RAŠTAS**

2021-07-13

Lazdijų rajono savivaldybės tarybos sprendimo projektas „Dėl Lazdijų rajono savivaldybės mero pavaduotojo skyrimo“ parengtas vadovaujantis Lietuvos Respublikos vietos savivaldos įstatymo bei Lietuvos Respublikos valstybės politikų ir valstybės pareigūnų darbo apmokėjimo įstatymo nuostatomis.

Šio projekto tikslas – skirti Lazdijų rajono savivaldybės mero pavaduotoją ir nustatyti jo darbo užmokestį – pareiginės algos koeficientą ir priedą prie pareiginės algos už tarnybos Lietuvos valstybei stažą.

Lazdijų rajono savivaldybės tarybos veiklos reglamente, patvirtintame Lazdijų rajono savivaldybės tarybos 2020 m. birželio 19 d. sprendimu Nr. 5TS-412 „Dėl Lazdijų rajono savivaldybės tarybos veiklos reglamento tvirtinimo“ numatyta, kad:

„68. Mero pavaduotojo, savivaldybės administracijos direktoriaus ir savivaldybės administracijos direktoriaus pavaduotojo skyrimui išrenkama balsų skaičiavimo komisija, į kurią kiekviena rinkimus laimėjusi partija ar koalicija gali deleguoti savo atstovą. Balsų skaičiavimo komisijos nariai išsirenka komisijos pirmininką ir sekretorių.

69. Taryba tvirtina savivaldybės administracijos parengtą slapto balsavimo biuletenio pavyzdį.

70. Mero pavaduotojo kandidatūrą iš išrinktų Tarybos narių siūlo meras. Jeigu už mero pasiūlytą kandidatą į mero pavaduotojo pareigas nebalsuoja visų Tarybos narių dauguma, meras tą patį kandidatą į mero pavaduotojo pareigas gali siūlyti dar vieną kartą. Jeigu ir antrą kartą pasiūlytai Tarybos nario kandidatūrai į mero pavaduotojo pareigas Taryba nepritaria, meras turi siūlyti kitą kandidatą į mero pavaduotojo pareigas.

71. Už balsavimo organizavimą yra atsakinga Tarybos išrinkta balsų skaičiavimo komisija. Balsų skaičiavimo komisijos nariai laikomi išrinktais, jeigu už jų kandidatūras balsavo posėdyje dalyvaujančių Tarybos narių dauguma. Ji antspauduoja balsavimo biuletenius atstovaujamosios institucijos antspaudu, išdalina juos Tarybos nariams, kurie pasirašo balsavimo biuletenių išdavimo sąraše;

72. Kiekvienas Tarybos narys patvirtintame slapto balsavimo biuletenyje pažymi, kaip jis balsuoja už kandidatą. Negaliojančiais pripažįstami nepatvirtinto pavyzdžio biuleteniai, neužpildyti ar neantspauduoti biuleteniai, taip pat biuleteniai, kuriuose pagal padarytą žymą neįmanoma nustatyti balsavusiojo valios. Sprendimą dėl biuletenio pripažinimo negaliojančiu balsų skaičiavimo komisija priima balsuojant.

73. Pažymėtus balsavimo biuletenius Tarybos nariai meta į balsadėžę. Pasibaigus balsuoti skirtam laikui, balsų skaičiavimo komisija išima balsavimo biuletenius iš balsadėžės ir suskaičiuoja balsus, atiduotus už kandidatą į mero pavaduotojo pareigas. Balsavimo rezultatus balsų skaičiavimo komisija įformina surašydama protokolą, kurį pasirašo visi jos nariai. Balsų skaičiavimo komisijos pirmininkas su balsavimo rezultatais supažindina Tarybą.

74. Taryba balsavimu priima sprendimą dėl mero pavaduotojo skyrimo rezultatų patvirtinimo.

75. Mero pavaduotojas skiriamas Tarybos sprendimu.“

Parengtas sprendimo projektas neprieštarauja galiojantiems teisės aktams.

 Priėmus sprendimo projektą, neigiamų pasekmių nenumatoma.

 Dėl sprendimo projekto pastabų ir pasiūlymų negauta.

 Sprendimo projektą parengė Lazdijų rajono savivaldybės administracijos Teisės, personalo ir civilinės metrikacijos skyriaus vyr. specialistė Adelė Sukackienė.

Teisės, personalo ir civilinės metrikacijos Adelė Sukackienė

skyriaus vyr. specialistė